CELEX: 62016TN0746
Language: lt
Date: 2016-10-28 00:00:00
Title: Byla T-746/16: 2016 m. spalio 28 d. pareikštas ieškinys byloje Andreassons Åkeri ir kt./Komisija

6.2.2017   
            
            
               LT
            
            
               Europos Sąjungos oficialusis leidinys
            
            
               C 38/34
            
         2016 m. spalio 28 d. pareikštas ieškinys byloje Andreassons Åkeri ir kt./Komisija
   
   (Byla T-746/16)
   (2017/C 038/47)
   Proceso kalba: švedų
   
      Šalys
   
   
      Ieškovės: Andreassons Åkeri i Veddige AB (Vedigė, Švedija), Luke Transport AB (Laholmas, Švedija), bankrutuojanti Zimit Transportförmedling AB (Vedigė), atstovaujamos A. Broch ir C.M. von Quitzow
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti 2016 m. rugpjūčio 10 d. Komisijos sprendimą (Ares(2016) 4309876) nutraukti bylą EU-Pilot 7504/15/EMPL.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės nurodo keturis pagrindus.
   
               1.
            
            
               Pirmasis ieškinio pagrindas: ieškovės pagal civilinės teisės sutartis pasamdė savarankiškai dirbančius asmenis iš Lenkijos, kurių veikla registruota Lenkijoje, ir jie ieškovėms teikė paslaugas. Suteikę paslaugas pagal sutartis veiklos vykdytojai grįžo į Lenkiją; jie yra šios valstybės rezidentai pagal socialinės apsaugos teisę. Paskui, atlikusi specialų patikrinimą (mokestinį patikrinimą), Švedijos Skatteverket (mokesčių administratorius) pareikalavo, kad ieškovės dėl savarankiškai dirbančių asmenų iš Lenkijos sumokėtų Švedijos darbdavio socialinio draudimo įmokas, ir joms skyrė specialias finansines baudas. Tai prieštarauja Tarybos reglamentui (EEB) Nr. 574/72, iš dalies pakeistam Tarybos reglamentu (EB) Nr. 987/2009.
            
         
               2.
            
            
               Antrasis ieškinio pagrindas: remdamasi Reglamento Nr. 574/72 4 straipsniu, kuris buvo taikomas Švedijai įstojant į ES, Švedijos vyriausybė paskyrė Försäkringskassan (Socialinės apsaugos fondas) kompetentinga institucija Švedijoje socialinės apsaugos klausimais, kiek tai susiję su šiuo atveju reikšmingų ES teisės nuostatų įgyvendinimu. Tačiau pagal Švedijos nacionalinę teisę Skatteverket yra institucija, užtikrinanti darbdavio socialinio draudimo įmokų surinkimą.
            
         
               3.
            
            
               Trečiasis ieškinio pagrindas: socialinio draudimo įmokos buvo išskaičiuotos du kartus, o būtent to siekiama išvengti nagrinėjamais reglamentais.
            
         
               4.
            
            
               Ketvirtasis ieškinio pagrindas: reikalaujama, kad asmuo būtų įsiregistravęs Švedijos Försäkringskassan, kad būtų galima surinkti Švedijos darbdavio socialinio draudimo įmokas dėl savarankiškai dirbančių asmenų iš Lenkijos.
                  Skatteverket nenagrinėjo, ar taip buvo. Atsižvelgiant į tai, kas išdėstyta, turi būti laikoma, jog aplinkybė, kad socialinio draudimo įmokos išskaičiuojamos jų nepriskiriant konkrečiam asmeniui, kaip yra daugelyje valstybių narių, prieštarauja ES teisei.